Στο συγκεκριμένο κατάλυμα περάσαμε εξαιρετικές διακοπές. Η ευγένεια και η φιλοξενία είναι άνω των προσδοκιών. Τα πάντα είναι πεντακάθαρα και πολύ καλά οργανωμένα. Η τοποθεσία είναι ιδανική, για όποιον θέλει ησυχία, άμεση πρόσβαση στη θάλασσα και ταχύτατη πρόσβαση στο κέντρο της Παλαιόχωρας. Όλοι είναι πρόθυμοι να βοηθήσουν ανά πάσα στιγμή για οτιδήποτε χρειαστείς και να δώσουν αναλυτικές συμβουλές και οδηγίες για το πού να πας και τι να δεις στη περιοχή. Ευχαριστούμε πολύ και για τα δώρα, το λάδι, το κρασί, τη ρακί και τα φρούτα, όλα δικής τους παραγωγής. Το συγκεκριμένο κατάλυμα το συστήνουμε ανεπιφύλακτα. Εμείς σίγουρα θα πάμε πάλι.